Illum il-Kummissjoni Ewropea qed tipprepara s-sejbiet ewlenin relatati mad-difiża tal-interessi tal-UE f'dak li għandu x'jaqsam mal-kontrolli tal-esportazzjonijiet u l-investimenti barranin fl-UE. Il-Kummissjoni eżaminat 400 investiment barrani minn meta daħlet fis-seħħ il-leġiżlazzjoni l-ġdida tal-iskrinjar tal-Investiment Dirett Barrani (FDI, Foreign Direct Investment). Filwaqt li huwa ilu fis-seħħ biss minn sena 'l hawn, kien hemm użu konsiderevoli ta' dan il-mekkaniżmu, li jfisser li l-interessi tal-UE se jkunu protetti aħjar fil-futur. Fl-istess ħin, aktar minn 30 000 talba għall-esportazzjoni ta' oġġetti b'użu militari potenzjali ġew rieżaminati mill-Istati Membri fl-ambitu tar-reġim tal-Kontroll tal-Esportazzjonijiet tal-UE, fejn 603 minn dawn l-esportazzjonijiet ġew imblukkati. Dawn huma uħud mill-punti ewlenin imħabbra fl-okkażjoni tal-pubblikazzjoni tal-ewwel rapporti dwar l-iskrinjar tal-FDI u dwar il-kontrolli tal-esportazzjonijiet. Il-Viċi President Eżekuttiv u Kummissarju għall-Kummerċ, Valdis Dombrovskis, qal: “L-UE tibqa' miftuħa għall-kummerċ u l-investiment barrani – dan huwa pilastru tal-ħolqien tal-impjiegi u tat-tkabbir ekonomiku tagħna. Iżda l-aċċess miftuħ tagħna mhuwiex inkondizzjonat u jeħtieġ li jkun ibbilanċjat b'għodod xierqa biex jiġu salvagwardjati s-sigurtà u l-ordni pubbliku tagħna. L-iskrinjar tal-investiment barrani u l-kontroll tal-esportazzjonijiet ta' oġġetti b'użu doppju jgħinu biex l-UE tinżamm sikura filwaqt li jiġu protetti d-drittijiet tal-bniedem. Dawn huma elementi ewlenin tal-politika kummerċjali miftuħa, sostenibbli u assertiva tagħna. Dawn iż-żewġ rapporti jenfasizzaw kif dawn l-għodod jistgħu jgħinu lill-Kummissjoni u lill-awtoritajiet kompetenti tal-Istati Membri biex jaġixxu b'mod deċiżiv meta s-sitwazzjoni titlob dan, filwaqt li jiddefendu l-interessi tagħna u jippromwovu l-valuri tagħna.” Dan ir-rapport dwar l-iskrinjar tal-FDI huwa l-ewwel wieħed li ġie ppubblikat minn meta daħal fis-seħħ ir-regolament il-ġdid tal-UE dwar l-iskrinjar tal-FDI sena ilu. Skont dan ir-regolament, l-Istati Membri u l-Kummissjoni jaħdmu flimkien mill-qrib biex jiżguraw li kwalunkwe investiment dirett barrani li jista' joħloq riskju għas-sigurtà għall-Istati Membri tal-UE jew għall-assi kritiċi tal-UE, jiġi skrinjat b'mod effettiv. F'termini ta' sejbiet ewlenin, ir-rapport jenfasizza li: Ir-rapport jikkonferma li l-UE tibqa' miftuħa għall-investiment barrani, filwaqt li tiżgura l-protezzjoni tas-sigurtà u l-ordni pubbliku tal-UE. Il-mekkaniżmu ta' kooperazzjoni għall-iskrinjar tal-FDI jaħdem b'mod effettiv u ma joħloqx dewmien bla bżonn għat-tranżazzjonijiet. Għadd dejjem jikber ta' Stati Membri, bħalissa 18, adottaw il-mekkaniżmu tal-iskrinjar tagħhom stess. Il-Kummissjoni Ewropea tistenna li l-Istati Membri kollha jadottaw mekkaniżmi nazzjonali ta' skrinjar. Dan se jkompli jtejjeb l-effettività tas-sistema ta' skrinjar u jiżgura approċċ komprensiv tal-UE biex jiġu indirizzati r-riskji relatati mas-sigurtà jew l-ordni pubbliku. Dan huwa l-aħħar rapport dwar il-kontrolli tal-esportazzjonijiet qabel id-dħul fis-seħħ tar-Regolament aġġornat dwar il-Kontrolli tal-Esportazzjonijiet. Ir-rapport sab li l-esportazzjonijiet ta' oġġetti b'użu doppju jirrappreżentaw madwar 2,3 % tal-esportazzjonijiet totali tal-UE. Minn għadd totali ta' 30 292 applikazzjoni għal esportazzjonijiet u notifiki ta' esportazzjonijiet soġġetti għal liċenzji, 603 tranżazzjoni (esportazzjonijiet) ġew miċħuda (fl-2019), li jirrappreżenta madwar 0,02 % tal-esportazzjonijiet totali. Dan ipoġġi l-valur tal-kummerċ ta' oġġetti b'użu doppju għal EUR 119 biljun fl-2019. Ir-Regolament il-ġdid li daħal fis-seħħ fid-9 ta' Settembru ta' din is-sena jkompli jsaħħaħ il-kontrolli tal-esportazzjonijiet billi: Memorandum dwar il-Kontrolli ta' Użu Doppju 9 ta' Settembru 2021. L-iskrinjar tal-FDI u l-kontrolli tal-esportazzjonijiet huma parti mill-istrateġija kummerċjali mġedda tal-UE, li tfittex li tinforza d-drittijiet tal-UE u tiddefendi l-valuri tagħha b'mod aktar assertiv. Inizjattivi u azzjonijiet oħra fl-ambitu ta' din l-istrateġija jinkludu: Rapport dwar l-iskrinjar tal-investimenti diretti barranin fl-Unjoni Dokument ta' akkumpanjament tar-rapport dwar l-FDI Rapport dwar il-kontroll tal-esportazzjonijiet, tas-senserija, tal-assistenza teknika, tat-transitu u tat-trasferiment ta' oġġetti b'użu doppju Skeda informattiva Fuljett